ટેસ્ટ ક્રિકેટમાં ક્યારેક એક બોલરના ભોગે તો ક્યારેક કોઈ બેટ્સમેનના ખરાબ ફોર્મના કારણે અંતિમ ઈલેવનમાં સ્થાન મેળવનારો રોહિત શર્મા પોતાની જગ્યા પાકી કરવા માટે હંમેશાં દબાણમાં રહે છે, પરંતુ રોહિત શર્મા માને છે કે તેના ઉપર ક્યારેય કોઈ જાતનું દબાણ રહ્યું નથી. રોહિતના જણાવ્યા અનુસાર આવું ફક્ત મીડિયા માને છે કે ટેસ્ટ ટીમમાં સ્થાન પાકું કરવા માટે તે હંમેશાં દબાણમાં રમે છે.